-Այո՛: Մենք ունենք օրինակներ, երբ արտերկրից եկած զինակոչիկները ցանկություն են հայտնել ծառայելու «Ես եմ» ծրագրով: Այս պահին հիշեցի Ռուսաստանի Դաշնությունից եկած վարդենիսցի երկու եղբայրներին, որոնք զորակոչվեցին «Ես եմ» ծրագրով: Ես մի օրինաչափություն եմ նկատել. «Ես եմ» ծրագրով զորակոչվելու ցանկություն են հայտնում հիմնականում սպորտով զբաղված, ֆիզիկապես ուժեղ տղաները: Անկեղծ չեմ լինի, եթե ասեմ, որ 5 միլիոն դրամ պատվո վճարի առկայությունը դեր չի խաղում, եւ մյուս արտոնությունները քիչ նշանակություն ունեն, բայց պակաս կարեւոր չէ նաեւ ծրագրի բարոյական կողմը, որը հասկանալի է բոլորին: Ի դեպ, «Ես եմ» ծրագրով ավելի շատ զորակոչվել են Արագածոտնի, Արմավիրի, Արարատի, Սյունիքի, Կոտայքի մարզերից, Վանաձորից, Գյումրիից, Արթիկից: Շատ են Երեւանի թիվ 1, թիվ 3, Կենտրոնի, Շենգավիթի զինկոմիսարիատներից «Ես եմ» ծրագրով զորակոչված զինակոչիկները: